open-index/open-wikipedia-markdown huggingface dataset:
জাতীয় মর্যাদাবাহী নকশা

**জাতীয় মর্যাদাবাহী নকশা** () বলতে পূর্ণাঙ্গ বংশমর্যাদাসূচক নকশার অনুরূপ একটি নকশাকে বোঝায়, যা একটি স্বাধীন রাষ্ট্রকে নির্দেশ করে।

এটি জাতীয় পতাকা থেকে ভিন্ন। কোন দেশের সাধারণ জনগণ জাতীয় পতাকা ব্যবহার করেন। এছাড়া যানবাহনে ও ঘরের বাইরেও জাতীয় পতাকা ব্যবহার করা হয়। অন্যদিকে জাতীয় মর্যাদাবাহী নকশা কোন দেশের সরকার, রাজা বা রাষ্ট্রপ্রধান প্রতীক হিসেবে ব্যবহার করে থাকেন। এই প্রতীকটি মুদ্রণে, বা আভিজাতিক পরিচয়বাহী চিনামাটির সামগ্রীতে এবং সরকারী ভবনগুলিতে দেওয়ালের অলঙ্করণে ব্যবহৃত হয়।   
 
প্রায়শই কোন দেশের নাগরিকত্বের পরিচায়ক বৈদেশিক ভ্রমণের ছাড়পত্র তথা পাসপোর্টের প্রচ্ছদে সেই দেশের জাতীয় মর্যাদাবাহী নকশাটি মূল প্রতীক হিসেবে মুদ্রিত থাকে। এটি জাতীয় মর্যাদাবাহী নকশার একটি গুরুত্বপূর্ণ প্রয়োগ।

জাতীয় মর্যাদাবাহী নকশাটিকে অবশ্যই আভিজাতিক চিহ্নবিদ্যার প্রতিষ্ঠিত নিয়মগুলি মেনে সৃষ্টি করতে হয়। এই নিয়মগুলি মূলত ইউরোপে মধ্যযুগে বানানো হয় এবং পরবর্তীয় আধুনিক যুগে এসে ইউরোপীয় রাজতন্ত্রগুলি এই নিয়মগুলি মেনেই জাতীয় মর্যাদাবাহী নকশা প্রস্তুত করে।

ইউরোপের বাইরে জাপানে "মোন" (জাপানি 紋) নামের এক ধরনের মর্যাদাবাহী নকশা তৈরির ঐতিহ্যহী নিয়মরীতি বহু আগে থেকেই বিদ্যমান এবং পূর্ব এশীয় অনেক দেশে (জাপান, তাইওয়ান, ভুটান) জাতীয় মর্যাদাবাহী নকশা নির্মাণে এই ঐতিহ্য অনুসরণ করা হয়।

যদি উপরের নিয়মগুলি না মানা হয়, তাহলে জাতীয় মর্যাদাবাহী নকশার পরিবর্তে সাধারণতর জাতীয় প্রতীক (national emblem) পরিভাষাটি ব্যবহার করাই শ্রেয়। তবে অনেক ক্ষেত্রে আভিজাতিক চিহ্নের ঐতিহ্যবাহী নিয়ম অনুসরণ না করে সৃষ্ট জাতীয় প্রতীককেও জাতীয় মর্যাদাবাহী নকশা নামেও ডাকা হয়, কেননা উভয়েই মূলত একই উদ্দেশ্যে ব্যবহৃত হয়।

অনেক দেশে জাতীয় মোহর বা সীলমোহরকেই জাতীয় প্রতীক হিসেবে ব্যবহার করা হয়, যেমন বাংলাদেশের জাতীয় প্রতীক।

## চিত্র প্রদর্শনী
### ঐতিহ্যবাহী পূর্ণাঙ্গ বংশমর্যাদাসূচক নকশার অনুরূপ জাতীয় মর্যাদাবাহী নকশা

File:Coat of arms of Bangladesh.svg|বাংলাদেশের জাতীয় মর্যাদাবাহী নকশা
File:Coat of arms of the Commonwealth of Australia.svg|অস্ট্রেলিয়ার জাতীয় মর্যাদাবাহী নকশা
File:Coat of arms of Bulgaria.svg|বুলগেরিয়ার জাতীয় মর্যাদাবাহী নকশা
File:Coat of arms of Finland.svg|ফিনল্যান্ডের জাতীয় মর্যাদাবাহী নকশা
File:Coat of arms (emblem) of Iraq 2008.svg|ইরাকের জাতীয় মর্যাদাবাহী নকশা
File:Coat of Arms of Jamaica.svg|জামাইকার জাতীয় মর্যাদাবাহী নকশা
File:Kingdom of Romania - Big CoA.svg|রোমানিয়ার জাতীয় মর্যাদাবাহী নকশা
File:Coat of arms of Singapore.svg|সিঙ্গাপুরের জাতীয় মর্যাদাবাহী নকশা
File:Great coat of arms of Sweden.svg|সুইডেনের জাতীয় মর্যাদাবাহী নকশা
File:Coat of arms of Sweden (shield and chain).svg|সুইডেনের জাতীয় মর্যাদাবাহী নকশা (সরলতর)
File:Coat of arms of Tanzania.svg|তানজানিয়ার জাতীয় মর্যাদাবাহী নকশা
File:Coat of arms of Uganda.svg|উগান্ডার জাতীয় মর্যাদাবাহী নকশা
File:Royal Coat of Arms of the United Kingdom.svg|যুক্তরাজ্যের রাজকীয় মর্যাদাবাহী নকশা (স্কটল্যান্ডের বাইরে ব্যবহৃত)
File:Coat of arms of Uruguay.svg|উরুগুয়ের জাতীয় মর্যাদাবাহী নকশা
File:Coat of arms of the Czech Republic.svg|চেক প্রজাতন্ত্রের জাতীয় মর্যাদাবাহী নকশা


বিষয়শ্রেণী:কুলচিহ্ন
বিষয়শ্রেণী:জাতীয় প্রতীক
ব্রিটিশ আমেরিকান টোব্যাকো বাংলাদেশ

**ব্রিটিশ অ্যামেরিকান টোব্যাকো বাংলাদেশ** (সংক্ষেপে **বিএটিবি**) হচ্ছে বিশ্বের বৃহত্তম একটি বহুজাতিক তামাক কোম্পানি, যা ব্রিটিশ অ্যামেরিকান টোব্যাকো কর্তৃক বাংলাদেশে পরিচালিত হয়। এটি ঢাকা ও চট্টগ্রাম স্টক এক্সচেঞ্জের সাথে তালিকাভুক্ত। প্রতিষ্ঠানটি এই অঞ্চলে ১০০ বছরেরও অধিক সময় ধরে ব্যবসা চালিয়ে যাচ্ছে। তামাকজাত পণ্য মানুষের মৃত্যুর কারণ, ফলে তামাকজাত পণ্য বিক্রয় প্রতিষ্ঠান হিসেবে এর সমালোচনা রয়েছে।

১৯১০ সালে এই প্রতিষ্ঠানটি প্রতিষ্ঠিত হয়। ঢাকার আরমানিটোলায় এর প্রধান কার্যালয় ছিল। ১৯৪৭-এর দেশ ভাগের পর, এটি ১৯৪৯-এ প্রতিষ্ঠিত হয়। পাকিস্তানের কাছ থেকে বাংলাদেশের স্বাধীনতা পাওয়ার পর, ১৯৭২ সালে প্রতিষ্ঠানটিকে *বাংলাদেশ টোব্যাকো কোম্পানি* (BTC) হিসেবে নামকরণ করা হয়। তবে, ১৯৯৮ সালে এটিকে পুনরায় *ব্রিটিশ অ্যামেরিকান টোব্যাকো বাংলাদেশ* (BATB) নামে ফিরিয়ে আনা হয়। বাংলাদেশে, ব্রিটিশ অ্যামেরিকান টোব্যাকো বাংলাদেশের ১,২০০-এরো অধিক কর্মী প্রত্যক্ষভাবে কাজ করছে, যেখানে ৫০,০০০-এরো অধিক কর্মী পরোক্ষভাবে জড়িত (যাদের বেশীরভাগই কৃষক)।

ব্রিটিশ অ্যামেরিকান টোব্যাকো বাংলাদেশের নীতিবাক্য হল "সাফল্য ও দায় একসাথে যাক"। শেহজাদ মুনিম হচ্ছেন এই প্রতিষ্ঠানটির বর্তমান ব্যবস্থাপনা পরিচালক। বিএটিবির ইতিহাসে তিনিই হচ্ছেন এই দায়িত্ব পালন করা প্রথম কোন বাংলাদেশী এমডি।

## কারখানা স্থানান্তর
ব্রিটিশ আমেরিকান টোব্যাকো বাংলাদেশ কোম্পানি লিমিটেড (বিএটি বাংলাদেশ) ২০২৫ সালের ১ জুলাই থেকে তাদের প্রধান কার্যালয় ও কারখানা মহাখালী থেকে আশুলিয়ায় স্থানান্তর করছে। নতুন ঠিকানা হচ্ছে: দেহোরা, ধামসোনা, বলিভদ্র বাজার, আশুলিয়া, ঢাকা-১৩৪৯। মহাখালী কারখানাটি আবাসিক এলাকায় হওয়ায় পরিবেশবাদীরা দীর্ঘদিন ধরে এটি সরানোর দাবি জানিয়ে আসছিলেন। ইজারা নবায়ন নিয়ে আইনি জটিলতার পর, সুপ্রিম কোর্টের আপিল বিভাগ বিএটি বাংলাদেশের আপিল খারিজ করলে কোম্পানিটি এই সিদ্ধান্ত নেয়।

## তথ্যসূত্র

বিষয়শ্রেণী:বাংলাদেশের তামাক কোম্পানি
বিষয়শ্রেণী:ব্রিটিশ আমেরিকান টোব্যাকো
ছলিমগঞ্জ ইউনিয়ন

**ছলিমগঞ্জ** বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।

## আয়তন
ছলিমগঞ্জ ইউনিয়নের আয়তন ২,২৯৮ একর (৯.৩০ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ছলিমগঞ্জ ইউনিয়নের মোট জনসংখ্যা ১৬,৪৬৪ জন। এর মধ্যে পুরুষ ৭,৬১৭ জন এবং মহিলা ৮,৮৪৭ জন। মোট পরিবার ৩,৩২৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৭৭০ জন।

## ইতিহাস

## অবস্থান ও সীমানা
নবীনগর উপজেলার পশ্চিমাংশে ছলিমগঞ্জ ইউনিয়নের অবস্থান। এ ইউনিয়নের উত্তরে বড়িকান্দি ইউনিয়ন, পূর্বে শ্যামগ্রাম ইউনিয়ন এবং দক্ষিণে ও পশ্চিমে বাঞ্ছারামপুর উপজেলার তেজখালী ইউনিয়ন অবস্থিত।

## প্রশাসনিক কাঠামো
ছলিমগঞ্জ ইউনিয়ন নবীনগর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী ছলিমগঞ্জ ইউনিয়নের সাক্ষরতার হার ৪৩.৯%।

### শিক্ষা প্রতিষ্ঠান

## যোগাযোগ ব্যবস্থা

## খাল ও নদী
তিতাস নদী

## হাট-বাজার
"ছলিমগঞ্জ বাজার" এখানে প্রসিদ্ধ বাজার। ছলিমগঞ্জের বিখ্যাত "ছানার মিষ্টি" এই বাজারেই পাওয়া যায়।

## দর্শনীয় স্থান

## জনপ্রতিনিধি

## আরও দেখুন
* নবীনগর উপজেলা
* নবীনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নবীনগর উপজেলার ইউনিয়ন
লোপাদোতেমাখোসেলাখোগালেওক্রানিওলিপ্সানোদ্রিমিপোত্রিম্মাতোসিল্ফিওকারাবোমেলিতোকাতাকেখিম

**** হল এ্যারিস্টোফানিস রচিত *[[নারীদের পরিষদ]]* নামক কৌতুকে উল্লেখ করা একটি কাল্পনিক ভোজন থালা বা খাদ্যের পদ।

এটি প্রাচীন গ্রিক শব্দ *λοπαδο­τεμαχο­σελαχο­γαλεο­κρανιο­λειψανο­δριμ­υπο­τριμματο­σιλφιο­καραβο­μελιτο­κατακεχυ­μενο­κιχλ­επι­κοσσυφο­φαττο­περιστερ­αλεκτρυον­οπτο­κεφαλλιο­κιγκλο­πελειο­λαγῳο­σιραιο­βαφη­τραγανο­πτερύγων*-এর একটি প্রতিবর্ণীকরণ। লিডেল অ্যান্ড স্কট (এলএসজেএ) এটিকে "সব ধরনের রসনরোচক খাদ্য, মাছ, মাংস, পাখি ও সসের মিশ্রণযুক্ত একটি খাদ্যের পদ" হিসেবে অনূদিত করে।

এই গ্রিক শব্দে ১৭২টি অক্ষর এবং ৭৮টি শব্দগুচ্ছ রয়েছে। প্রতিবর্ণীকরণে ১৮২টি লাতিন অক্ষর রয়েছে। গিনেস বিশ্ব রেকর্ড (১৯৯০) অনুযায়ী এটি সাহিত্যে প্রতীয়মান হওয়া সবচেয়ে দীর্ঘতম শব্দ।

## উপকরণ
ভোজন থালা বা খাদ্যের পদটি ছিল একটি ফ্রিকাসসি *fricassée* (ঘন সাদা সসে পরিবেশিত ঝোলযুক্ত বা ভাজা মাংসের টুকরোর একটি থালা), যাতে নিম্নলিখিতসহ কমপক্ষে ১৬ পদের মিষ্টি এবং খাদ্য উপাদান ছিল:
* ঝিনুক (λοπαδο-)
* মাছের টুকরা (-τεμαχο-)
* এলাস্মোব্রাঙ্কি উপবর্গের মাছ (-σελαχο-)
* ছোট হাঙ্গরের মাথা (-γαλεο-κρανιο)
* তীব্র-আস্বাদন, কুঁচি কুঁচি এবং চূর্ণযুক্ত উপাদান থেকে তৈরি খাবার (-λειψανο-δριμ-υποτριμματο)
* সিলফিউম (-σιλφιο-), ফেরুলা জাতীয় উদ্ভিদ
* কাঁকড়া, চিংড়ি ও গলদা (-καραβο-)
* মধু (-μελιτο-)
* লাব্রিদা অথবা শরালি পাখি (-κατακεχυμενοκιχλ-)
* এক ধরনের সামুদ্রিক মাছ অথবা মেরুলা পাখি (-επικοσσυφο-)
* কলাম্বিডি (-φαττο-)
* কলুম্বা পালুম্বাস প্রজাতির কবুতর (-περιστερ-)
* মুরগি (-αλεκτρυον-)
* ডুবুরি পাখির ভাঁজা মাথা (-οπτο-κεφαλλιο-κιγκλο-)
* লেপুস ইউরোপায়েউস খরগোশ, যা একটি ধরনের পাখি বা সমুদ্রের খরগোশ হতে পারে (-λαγῳο-)
* দ্রাক্ষারস, গাজিয়ে মদে পরিণত করার আগে আঙুরের রস (-σιραιο-)
* পাখনা বা লেজ (-βαφη-τραγανο-πτερύγων)

## তথ্যসূত্র

বিষয়শ্রেণী:গ্রিক শব্দ ও বাক্যাংশ
বিষয়শ্রেণী:কাল্পনিক খাদ্য ও পানীয়
বিষয়শ্রেণী:এ্যারিস্টোফানিস
বিষয়শ্রেণী:দীর্ঘ শব্দ
বিষয়শ্রেণী:এককালীন শব্দ
রবার্ট অ্যান্ডারসন

**রবার্ট উইকহাম অ্যান্ডারসন** (; জন্ম: ২ অক্টোবর, ১৯৪৮) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৬ থেকে ১৯৭৮ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।

দলে তিনি মূলতঃ মাঝারীসারির ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শিতা দেখিয়েছেন **রবার্ট অ্যান্ডারসন**।

## প্রারম্ভিক জীবন
ম্যাক অ্যান্ডারসন তার বাবা। ম্যাক ১৯৪৬ সালে নিউজিল্যান্ডের পক্ষে একটিমাত্র টেস্টে অংশগ্রহণ করেছিলেন। অন্যদিকে রবার্টের পুত্র টিম ১৯৯৭-৯৮ মৌসুম থেকে ২০০২-০৩ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে লেগ স্পিনার হিসেবে খেলেছেন।

## ঘরোয়া ক্রিকেট
১৯৬৭-৬৮ মৌসুমে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে রবার্ট অ্যান্ডারসনের। এছাড়াও, নর্দার্ন ডিস্ট্রিক্টস, ওতাগো ও সেন্ট্রাল ডিস্ট্রিক্টসের প্রতিনিধিত্ব করেছেন। ১৯৮১-৮২ মৌসুম শেষে প্রথম-শ্রেণীর ক্রিকেট থেকে অবসরগ্রহণ করেন।

১৯৭৮ সালে স্কটল্যান্ডের বিপক্ষে নিউজিল্যান্ডের সদস্যরূপে ব্যক্তিগত সর্বোচ্চ ১৫৫ রান তুলেছিলেন। 
এছাড়াও হক কাপে সাউথল্যান্ড, নর্থল্যান্ড ও মানাওয়াতুর পক্ষে খেলেছিলেন। তন্মধ্যে, ১৯৭৩-৭৪ মৌসুমে সাউথল্যান্ডের বিপক্ষে চারটি চ্যালেঞ্জ খেলায় অংশ নেন ও তিন সেঞ্চুরি সহযোগে ৯৩.৫০ গড়ে ৫৬১ রান তুলেছিলেন।

২০১১ সালে ঘোষিত শতাব্দীর সেরা হক কাপ একাদশের অন্যতম সদস্য মনোনীত হন।

## টেস্ট ক্রিকেট
সমগ্র খেলোয়াড়ী জীবনে নিউজিল্যান্ডের পক্ষে নয়টি টেস্ট ও দুইটি একদিনের আন্তর্জাতিকে অংশগ্রহণের সুযোগ হয় তার। ৯ অক্টোবর, ১৯৭৬ তারিখে পাকিস্তানের বিপক্ষে তার টেস্ট অভিষেক পর্ব সম্পন্ন হয়।

১৯৭৬-৭৭ মৌসুমে পাকিস্তানের বিপক্ষে তিন টেস্টে অংশগ্রহণ করেন। ১৯৭৭-৭৮ মৌসুমে ও ১৯৭৮ সালে ইংল্যান্ডের বিপক্ষে যথাক্রমে নিজদেশে ও সফরকারী দলের মাঠে টেস্ট খেলেন। লাহোরে স্বাগতিক পাকিস্তানের বিপক্ষে অনুষ্ঠিত সিরিজের প্রথম টেস্টে ব্যক্তিগত সর্বোচ্চ ৯২ রান তুলেন। এ সময় নিউজিল্যান্ড দল ফলো-অনে পরেছিল। এরপর দ্বিতীয় ইনিংসে দলের সংগ্রহ ৬২/৪ থাকা অবস্থায় মার্ক বার্জেসের সাথে পঞ্চম উইকেটে ১৫৫ মিনিট অবস্থান করে মূল্যবান ১৮৩ রানের জুটি গড়েন। তবে, ১৯৭৩ সালে ইংল্যান্ড গমন করলেও কোন টেস্টে অংশগ্রহণের সৌভাগ্য হয়নি তার।

## তথ্যসূত্র

## আরও দেখুন
* কার্ল বাফিন
* ব্রেন্ডন ব্রেসওয়েল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
* "Limited Overs: Robert Anderson" 

বিষয়শ্রেণী:১৯৪৮-এ জন্ম
বিষয়শ্রেণী:ওতাগোর ক্রিকেটার
বিষয়শ্রেণী:ক্যান্টারবারির ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:সাউথল্যান্ডের ক্রিকেটার
বিষয়শ্রেণী:২০২৫-এ মৃত্যু
ক্রিস অ্যাঞ্জেল

**ক্রিস্টোফার নিকোলাস সারেন্তাকোস** (জন্ম ১৯ ডিসেম্বর, ১৯৬৭ সাল) একজন আমেরিকান জাদুকর এবং সঙ্গীতজ্ঞ। তিনি ক্রিশ অ্যাঞ্জেল নামে পরিচিত। লাস ভেগাস উপত্যকায় কাজ শুরুর আগে অ্যাঞ্জেল তার কর্মজীবন শুরু করে নিউ ইয়র্ক সিটিতে। তিনি লাস ভেগাসের লাকজার ক্যাসিনোতে ডার্ক স্কুলে'র সহযোগিতায় টেলিভিশন এবং স্টেজ শো "ক্রিস অ্যাঞ্জেল ম্যানফ্রেক" এবং তার আগের লাইভ পারফরম্যান্সের বিভ্রম প্রদর্শনী "ক্রিস অ্যাঞ্জেল বিইলিভ"-এ অভিনয় করার জন্য পরিচিত। ২০১০ সালে  শো দ্বারা লাস ভেগাসের পর্যটন রাজস্ব থেকে $১৫০ মিলিয়ন উৎপন্ন, কিন্তু তারপর ১১ মে ২০১৬ সালে (শো আংশিকভাবে ক্রিশ  দ্বারা উৎপাদিত হয়, তবে নির্দেশনা অধিকার ক্রিস অ্যাঞ্জেল সঙ্গে সম্পূর্ণরূপে হয়) মিন্ডফ্রেয়াক লাইভ দ্বারা প্রতিস্থাপিত হয়েছে। তিনি স্পাইক টিভিতে টেলিভিশন সিরিজ ক্রিস অ্যাঞ্জেল বেবিইভে অভিনয় করেন, এনবিসি-তে বাস্তবতা-প্রতিযোগিতামূলক টেলিভিশন শো ফেনোমেনন এবং ২০১৪ সালের স্টেজ শো ক্রিস অ্যাঞ্জেল ম্যাজিকজাম-এ তাকে দেখা যায়।

ইতিহাসে অন্য কোন জাদুকর চেয়ে বেশি ঘণ্টার জন্য প্রাইমটাইম টেলিভিশনে অ্যাঞ্জেলের  টেলিভিশন সিরিজ অনুষ্ঠিত হয়েছে ক্যাবল ও নেটওয়ার্ক টেলিভিশনে। তিনি তার জাদুবিদ্যা পরিবেশনের সময় একাধিক বিশ্ব রেকর্ড তৈরি করেন। ২০০৯ সালে ডায়াসডিজির জাদুকর এবং ২০১০ সালে আন্তর্জাতিক জাদুকরস সোসাইটি দ্বারা শতাব্দীর জাদুকর নামে তার নামকরণ করা হয়। একটি বাজিকর হিসেবে কর্মজীবন ছাড়াও, অ্যাঞ্জেল তার শিল্প ব্যান্ড অ্যাঞ্জেলডাস্ট, যেটি ১৯৯৮ এবং ২০০৩ সালের মধ্যে পাঁচটি অ্যালবাম মুক্তি দেয় যেখানে তিনি প্রধান গায়ক ছিল। তিনি মাইন্ডফ্রেক: সিক্রেট রিভেলেশনস নামে একটি  বই লিখেছেন।

## প্রথম জীবন
ক্রিস অ্যাঞ্জেল ১৯ ডিসেম্বর,  ১৯৬৭ সালে নিউ ইয়র্কের লং আইল্যান্ডের হেমপস্টেডে হেম্পস্টেড জেনারেল হাসপাতালে জন্মগ্রহণ করেন। অ্যাঞ্জেল এলমন্টে চতুর্থ শ্রেণী পর্যন্ত উত্থাপিত হয়, যখন তার পরিবার ইস্ট ম্যডু, নিউইয়র্কে চলে আসে। তার পিতা জন সার্নারাকোস একটি রেস্টুরেন্ট এবং ডোনাট দোকানের মালিক ছিলেন। তিনি সাত বছর বয়সে যাদুতে নিজের মধ্যে আগ্রহ সৃষ্টি করেন এবং বারো বছর বয়সে তার প্রথম শোতে অভিনয় করেন, যার জন্য তিনি $১০ ডলার উপার্জন করেন। তার প্রধান প্রাথমিক অনুপ্রেরণা ছিলেন হ্যারি হাউডিনি। চৌদ্দ বছর বয়সে, এঞ্জেল ওয়াইন গ্যালারি সহ পূর্ব ম্যাস্টোর রেস্টুরেন্ট-এর উচ্চ বিদ্যালয় জুড়ে জাদুবিদ্যার প্রদর্শনীতে কাজ করে। তার কর্মজীবনের প্রথম দিকে তিনি পশু প্রজননকারী এবং বাস্তবতা-টেলিভিশনের হোস্ট মার্ক মরনকে সাহায্য করেছিলেন, যিনি এঞ্জেলকে তার কাজের জন্য ঘুঘুর একটি সেট এবং প্রশিক্ষণ প্রদান করেছেন।

## তথ্যসূত্র

## বহিঃসংযোগ
* 
* (ইংরেজি) 
* 

বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:১৯৬৭-এ জন্ম
বিষয়শ্রেণী:নিউ ইয়র্ক (অঙ্গরাজ্যের) ইউটিউবার
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পুরুষ ইউটিউবার
বিষয়শ্রেণী:মার্কিন যাদুকর
বিষয়শ্রেণী:নিউ ইয়র্কের অভিনেতা
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:নিউ ইয়র্ক (অঙ্গরাজ্যের) টেলিভিশন ব্যক্তিত্ব
পাঘমান জেলা

**পাঘমান জেলা** আফগানিস্তানের কাবুল প্রদেশের পশ্চিম অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১২০,০০০ জন এর মত।

ভৌগোলিক অবস্থান অনুযায়ী জেলাটির পশ্চিমে ভার্দাক প্রদেশ ও পারভন প্রদেশ, উত্তরে শাকাদারা জেলা, পূর্বে কাবুল প্রদেশ এবং দক্ষিণ-পূর্বে চার আসিয়াব জেলা এর সীমানা ঘিরে রেখেছে। এটির সদর দফতর হচ্ছে পাঘমান শহর, যেটি জেলার উত্তরপূর্ব অংশে অবস্থিত।

## তথ্যসূত্র

## বহিঃসংযোগ
*Paghman District Map (Source: AIMS)

বিষয়শ্রেণী:কাবুল প্রদেশের জেলা
পার্শ্বিক সঙ্গম

ডান|থাম্ব|পার্শ্বিক সঙ্গমে লিপ্ত এক দম্পতি-র চিত্র।
***পার্শ্বিক সঙ্গম (Lateral coital position)*** হচ্ছে একটি যৌনআসন যা মাস্টার এবং জনসন দ্বারা বর্ণিত তাদের ***মানুষের যৌন  সাড়া'' *** *</span>নামক বইতে* *উল্লেখ করা হয়েছে।এক গবেষণায়* '' দেখা গেছে যে, ৭৫% বিষমকামী দম্পতি অন্তত একবার হলেও এই যৌনাসন চেষ্টা করেছেন।

## কৌশল
# পুরুষ নারীর তার বাম হাত দিয়ে ডান পা কিছুটা উপরে ওঠাবে। 
# পুরুষটি তার বাম হাঁটু বাঁকাবে হাঁটু বিছানা থেকে না উঠিয়ে। বরং, সে তার হাঁটুটি বাইরের দিকে বাঁকাবে এবং বাম ঊরুটি মেলে ধরবে। 
# এরমধ্যে, নারীটি তার বাম দিকে উবু হবে এবং তার শরীরের ভার বাম হাঁটুর উপর দিবে। নারীটি এর পরে পুরুষের শিশ্নটিকে তার যোনি পথের ভেতর ঢুকিয়ে নেবে। নারীটিকে খেয়াল রাখতে হবে যে, পুরুষের শিশ্নটি যেন তার যোনির বাইরে পিছলে না যায়।
# নারী-পুরুষ পরস্পর পরস্পরের পা জড়াজড়ি করে শোয়ার পর নারী পুরুষের বুকের উপর ঝুঁকবে। পুরুষ দুই হাত দিয়ে নারীর শরীরকে সজোরে আঁকড়ে ধরবে।
# নারী ও পুরুষ উভয়কে তাদের শরীরকে পরস্পরের বিপরীতে শুইয়ে রাখতে হবে।
# সঙ্গম শুরু করতে হবে।

## উপকারিতা
এই যৌনাসন অবলম্বন করলে নারীপুরুষ উভয়ই বিছানায় উপর ভর দিয়ে একটি আরামদায়ক সঙ্গম উপভোগ করতে পারে। নারী তার শরীরকে পুরুষের শরীরের উপর ভর দিয়ে সঙ্গম করতে পারে।
এই যৌনাসনের অন্যতম উপকারী দিক হল, এটি অকাল বীর্যপাত প্রতিরোধে সাহায্য করে এবং রাগমোচন বিলম্বিত করে সঙ্গমকে দীর্ঘায়িত করে।

## তথ্যসূত্র

* 

বিষয়শ্রেণী:যৌনাসন
হ্যান্ডজব

**হ্যান্ডজব** হচ্ছে একজন ব্যক্তির হাতের মালিশ দ্বারা পুরুষ শিশ্নকে উত্তেজিত করা, যা পুরুষকে যৌন উত্তেজনা যোগায় এবং এক পর্যায়ে পুরুষের রাগমোচন ঘটে।  

## ম্যাসেজ পার্লারে হ্যান্ডজব
ম্যাসেজ পার্লারে নারী কর্মীরা পুরুষদের আরাম ও আনন্দ দেয়ার জন্য তাঁদের শিশ্নকে মালিশ করে দেয়। মালিশের এক পর্যায়ে পুরুষ বীর্যপাত করে ফেলে যাকে ইংরেজিতে বলা হয় "happy ending" বা সুখী সমাপ্তি। বিবাহিত বা অবিবাহিত সঙ্গিনী প্রায়ই এই যৌনকর্মটি করে থাকে( স্ত্রী বা প্রেমিকা তাঁদের সঙ্গীদের হ্যান্ডজব প্রদান করে থাকে)।

## আরও দেখুন
* পদমৈথুন
* রাগমোচন নিয়ন্ত্রণ
* শিশ্নচোষণ

## তথ্যসূত্র

বিষয়শ্রেণী:হস্তমৈথুন
বিষয়শ্রেণী:যৌনাসন
বিষয়শ্রেণী:যৌনক্রিয়া
বিষয়শ্রেণী:পুরুষ হস্তমৈথুন
বিষয়শ্রেণী:অনাভেদী যৌনক্রিয়া
৬৯ (যৌনাসন)

**৬৯** বা **সিক্সটি নাইন** এমন এক যৌনাসন যেখানে যৌনসঙ্গীরা এমন অবস্থায় নিজেদের শরীরকে স্থাপন করে যাতে উভয়ই পরস্পরের যৌনাঙ্গ মুখে নিয়ে চুষতে বা লেহন করতে পারে। এ যৌনাসনে অংশগ্রহণকারীরা একে অপরের বিপরীতে (অর্থাৎ পরস্পরের মুখ অপরের যৌনাঙ্গের দিকে থাকে যা অনেকটা ইংরেজি 69 এর মত) শরীরকে স্থাপন করে, তাই আসনটির এই নামকরণ করা হয়। এই আসন অনেকেই পছন্দ করে থাকে কারণ এখানে দুজনেই সমসাময়িকভাবে তৃপ্তি লাভ করে। তবে মূলত সমকামীদের মধ্যে এর প্রচার বেশি লক্ষ করা যায়।

## পদ্ধতি

এ আসনে পরস্পরের লিঙ্গ বা যোনি অপরের মুখের কাছাকাছি থাকবে যেন তা চাইলেই মুখমেহন করা যায়। এ আসন ছেলে-ছেলে, মেয়ে-মেয়ে কিংবা ছেলে-মেয়ে সবার জন্যই অত্যন্ত আনন্দদায়ক। এখানে দুজনেই একত্রে পুলকিত হতে পারে।

এছাড়াও এ আসন বহুসঙ্গীর সাথেও করা যেতে পারে। অনেকে ডাবল রিমিং(Anilingus) ও করে থাকে এ আসনে।

## তথ্যসূত্র

বিষয়শ্রেণী:যৌনাসন
বিষয়শ্রেণী:পর্নোগ্রাফি পরিভাষা
বিষয়শ্রেণী:মৌখিক কামোত্তেজকতা
বিষয়শ্রেণী:যোনিলেহন
জারাদ পাইকান

**জারাদ পাইকান** (বৈজ্ঞানিক নাম: *Pseudocoladenia dan (Fabricius)*) এক প্রজাতির মাঝারী আকারের প্রজাপতি যার শরীর ও ডানা বাদামী রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
## আকার

জারাদ পাইকান এর প্রসারিত অবস্থায় ডানার আকার ৩৫-৪২ মিলিমিটার দৈর্ঘ্যের হয়।

## উপপ্রজাতি

জারাদ পাইকান  এর প্রজাতিগুলো হলো:

** P. d.  dan*   (Fabricius, 1787)  
** P. d. fatih*   (Kollar, [1844])  
** P. d. fabia*    (Evans, 1949)  
** P. d. dhyana*   (Fruhstorfer, 1909)  
** P. d. sumatrana *  (Fruhstorfer, 1909)  
** P. d. fulvescens (<small>Elwes & Edwards, 1897)</small>
** P. d. eacus* <small>  (Latreille, [1824])</small> 
** P. d. sadakoe* <small>  (Sonan & Miltono, 1936) </small>

=== ভারতে প্রাপ্ত জারাদ পাইকানএর উপপ্রজাতি ===

ভারতে সাধারণত জারাদ পাইকান যে উপপ্রজাতি দেখা যায় তা হল:
* *Pseudocoladenia dan dan* Fabricius, 1787 – Sahyadri Fulvous Pied Flat
* *Pseudocoladenia dan fabia'' Evans, 1949 – Himalayan Fulvous Pied Flat

## বিস্তার
এদের সাধারণত ভারত (দক্ষিণ ভারতের গুজরাত পর্যন্ত , হিমাচল প্রদেশ থেকে অরুণাচল প্রদেশ) এছাড়া নেপাল, ভুটান, বাংলাদেশ, মায়ানমার এও দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল কালচে বাদামী, উজ্জ্বল কমলা (rufous) আঁশ এ ছাওয়া। সামনের ডানার উপরিতলে কোস্টার একেবারে নিচ থেকে বড় অর্দ্ধ-স্বচ্ছ ডিসকাল ছোপ এর একটি আঁকাবাঁকা সারি নেমে গেছে ডানার অর্দ্ধভাগ পর্যন্ত। এই ডিসকাল ছোপগুলি পুরুষ নমুনায় হলুদ এবং স্ত্রী নমুনায় বর্নহীন। এই উক্ত পার্থক্যটুকু ছাড়া উভয় নমুনা অনুরূপ।

এপিকাল অনহশে কয়েকটি ছোট অবিন্যস্ত চপ বিদ্যমান, যেগুলি পুরুষ নমুনায় হলুদ এবং স্ত্রী নমুনায় বর্ণহীন অথবা ফ্যাকাসে সাদা। সামনের ডানার নিম্নতলের দাগ-ছোপ অনুরূপ। পিছনের ডানার উভয় পৃষ্ঠে বেসাল ও ডিসকাল অংশ কালো অস্পষ্ট সংলগ্ন ছোপে ছাওয়া এবং কালো ছোপগুলির মধ্যবর্তী অংশ হালকা হলদে বাদামী। 

## আচরণ
মূলত জঙ্গলেই এদের দর্শন মেলে, জঙ্গলের বাইরে কদাচিৎ দেখা যায়। উপ-ক্রান্ত্রীয় অঞ্চলের পাহাড়ের আর্দ্র জংগলে এবং তরাই অঞ্চল থেকে পর্বতের ২১০০মিটার উচ্চতা অবধি জঙ্গলে এদের গতিবিধি সীমিত থাকে। এই প্রজাতির উড়ান খুব দ্রুত। জঙ্গলের ছায়াময় ফাঁকা জায়গায় এদের খুব দ্রুতবেগে এদিকওদিক উড়তে দেখা যায়। ফুলে বসে মধু পান করতে এদের প্রায়শই দেখা যায় এবং পাখির বিষ্ঠা ও ভিজে ছোপ এ বসে খদয় সংগ্রহ এদের প্রিয় অভ্যাস। মাঝেমধ্যেই পাতার উপরিতলে বসে রোদ পোহাতে দেখা যায় ও ভিজে ছোপ এ মাড-পাডলিং করে। মার্চ থেকে নভেম্বর পর্যন্ত উপযুক্ত বাসভূমিতে এদের দেখা মেলে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
বিষয়শ্রেণী:সিঙ্গাপুরের প্রজাপতি
বিষয়শ্রেণী:১৭৮৭-এ বর্ণিত প্রজাপতি
ত্রিভুজাকার সংখ্যা

একটি **ত্রিভুজাকার সংখ্যা** বা **ত্রিভুজ সংখ্যা** সমবাহু ত্রিভুজাকারে সজ্জিত বস্তুর সংখ্যা নির্দেশ করে। ত্রিভুজাকার সংখ্যা এক ধরনের চিত্রিত সংখ্যার বিশেষ শ্রেণি, যার অন্যান্য উদাহরণ হলো বর্গ সংখ্যা ও ঘন সংখ্যা। n-তম ত্রিভুজাকার সংখ্যাকে T_n দ্বারা সূচিত করা হয়, যা এমন একটি ত্রিভুজাকার বিন্যাসে বিন্দুগুলির মোট সংখ্যার সমান যেখানে প্রতিটি বাহুতে nটি বিন্দু রয়েছে। এটি 1 থেকে n পর্যন্ত স্বাভাবিক সংখ্যাগুলির সমষ্টির সমতুল্য:  
T_n = \sum_{k=1}^n k = 1 + 2 + 3 + \cdots + n = \frac{n(n+1)}{2}  
  
T_0 থেকে শুরু করে প্রথম ১০০টি ত্রিভুজাকার সংখ্যার অনুক্রম নিম্নরূপ:  

## সূত্র
থাম্ব|প্যাসকেল ত্রিভুজ থেকে ত্রিভুজাকার সংখ্যার উদ্ভব  
ত্রিভুজাকার সংখ্যার সুস্পষ্ট গাণিতিক সূত্র নিম্নরূপ:  

 T_n = \sum_{k=1}^n k = 1 + 2 + 3 + \dotsb + n = \frac{n(n+1)}{2} = \binom{n+1}{2} 

এখানে \binom{n+1}{2} একটি দ্বিপদ সহগ, যা n+1 বস্তু থেকে নির্বাচিত ২টি বস্তুর সমাবেশ সংখ্যা নির্দেশ করে ("n প্লাস ওয়ান চুজ টু")।
 
প্রথম সমীকরণটি দৃশ্যমান প্রমাণের মাধ্যমে উপস্থাপন করা যায়:  
*যেকোনো ত্রিভুজাকার বিন্যাস T_n-কে অনুলিপি করে 180^\circ ঘোরালে একটি আয়তক্ষেত্র গঠিত হয়।  
*এই আয়তক্ষেত্রের মাত্রা হয় n \times (n+1), সুতরাং মোট বিন্দুসংখ্যা n(n+1)।  
*আদি ত্রিভুজাকার বিন্যাসে বিন্দুসংখ্যা এটির অর্ধেক:  
T_n = \frac{n(n+1)}{2}  

T_4-এর উদাহরণ:  
  
  
সূত্রটি গাণিতিক আরোহ বিধি দ্বারা প্রমাণিত:  
*ভিত্তি পদক্ষেপ (n=1): \sum_{k=1}^{1} k = \frac{1 \cdot 2}{2} = 1  
*আরোহী পদক্ষেপ: 
ধরি n=m-এর জন্য সত্য, অর্থাৎ \sum_{k=1}^{m} k = \frac{m(m+1)}{2}  
*n=m+1-এর জন্য:  
\sum_{k=1}^{m+1} k = \frac{m(m+1)}{2} + (m+1) = \frac{(m+1)(m+2)}{2} \quad \square  

কার্ল ফ্রেডরিখ গাউস শিশুকালে \frac{n}{2} জোড়ায় সংখ্যা সাজিয়ে (1+n,\ 2+(n-1),\ \ldots) সূত্রটি উদ্ভাবন করেন। তবে এই সূত্রের উৎস সম্ভবত পিথাগোরাসীয়দের কাছে (খ্রিস্টপূর্ব ৫ম শতক)। ডিকুইল ৮১৬ খ্রিস্টাব্দে কম্পুটাস গ্রন্থে এটির বিবরণ দেন।  

ত্রিভুজাকার সংখ্যা T_n **করমর্দন সমস্যার** সমাধান করে: n+1 ব্যক্তির একটি ঘরে প্রত্যেকে একবার করে সকলের সাথে করমর্দন করলে মোট করমর্দন সংখ্যা T_n। n ব্যক্তির জন্য এটি T_{n-1} হবে।  

ত্রিভুজাকার বিন্যাসে রেখাংশের সংখ্যা (L_n) এবং বিন্দুর সংখ্যার (T_n) মধ্যে সম্পর্ক:  
L_n = 3 T_{n-1} = 3 \binom{n}{2}; \quad L_n = L_{n-1} + 3(n-1), ~ L_1 = 0  
সীমাতে এদের অনুপাত:  
\lim_{n\to\infty} \frac{T_n}{L_n} = \frac{1}{3}

## ত্রিভুজাকার মূল ও ত্রিভুজাকার সংখ্যার পরীক্ষা
বর্গমূলের সাথে সাদৃশ্য রেখে, x-এর ত্রিভুজাকার মূল ধনাত্মক সংখ্যা n হিসাবে সংজ্ঞায়িত করা হয়, যেখানে T_n = x হয়
n = \frac{\sqrt{8x+1}-1}{2}:  
n = \frac{\sqrt{8x+1} - 1}{2}  

এই সূত্রটি সরাসরি দ্বিঘাত সমীকরণের সমাধান থেকে প্রাপ্ত। সুতরাং, একটি পূর্ণসংখ্যা x ত্রিভুজাকার সংখ্যা হবে যদি ও কেবল যদি 8x + 1 একটি পূর্ণবর্গ সংখ্যা  হয়। সমতুল্যভাবে, যদি x-এর ত্রিভুজাকার মূল n একটি পূর্ণসংখ্যা হয়, তবে x হল n-তম ত্রিভুজাকার সংখ্যা।  

## তথ্যসূত্র

বিষয়শ্রেণী:সংখ্যাতত্ত্বে বর্গসংখ্যা
বিষয়শ্রেণী:গৌণিক ও দ্বিপদী বিষয়
বিষয়শ্রেণী:পূর্ণ সংখ্যার ধারা
বিষয়শ্রেণী:ত্রিভুজ
ডায়ান্থাস

***ডায়ান্থাস*** বা **রারা** ক্যারিফিলাস পরিবারের ৩০০ প্রজাতির সপুষ্পক উদ্ভিদের একটি প্রজাতি। এটি মূলত ইউরোপ ও এশিয়ার স্থানীয় হলেও, দক্ষিণ থেকে উত্তর আফ্রিকায় এর বিস্তৃত কিছু প্রজাতি এবং উত্তর আমেরিকার একটি প্রজাতি (D. repens) রয়েছে। প্রচলিত নামের মধ্যে **carnation** (*D. caryophyllus*), **পিংক** (*D. plumarius* ও সম্পর্কিত প্রজাতি) এবং **সুইট উইলিয়াম** (*D. barbatus*) অন্তর্ভুক্ত।

## শ্রেণীবিন্যাস
### উপবিভাগ

অন্তর্ভুক্ত হাইব্রিড;
* 'Devon Xera' – ফায়ার স্টার ডায়ান্থাস
* 'John Prichard'

## চিত্রশালা

চিত্র:Nelken 8 Juni 2003.JPG|White cultivar of *[[Dianthus barbatus]]*
চিত্র:Sweet William-Dianthus barbatus (2).JPG|Dark red cultivar of *[[Dianthus barbatus]]*
চিত্র:Starr 070730-7932 Dianthus caryophyllus.jpg|*D. caryophyllus*
চিত্র:Dianthus monspessulanus.jpg|*Dianthus monspessulanus*
চিত্র:Dianthus carthusianorum 160505.jpg|*[[Dianthus carthusianorum]]*
চিত্র:Dianthus monspessulanus 6.JPG|Carnation *D. monspessulanus*
চিত্র:Starr 070730-7934 Dianthus caryophyllus.jpg|Red *D.caryophyllus*
চিত্র:Flor GDFL 660eue.jpg|*Dianthus caryophylus* (red)
চিত্র:Dianthus caryophyllus0.jpg|*D.caryophyllus* seed heads
চিত্র:Dianthus shinanensis Shinanonadeshiko in eboshidake 1997-8-14.jpg|*Dianthus shinanensis*


## তথ্যসূত্র

## বহিঃসংযোগ

* The Plant List


বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সৈয়দপুর ইউনিয়ন

**সৈয়দপুর ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* সৈয়দপুর ইউনিয়ন, দৌলতখান; (ভোলা জেলা)
* সৈয়দপুর ইউনিয়ন, পীরগঞ্জ; (ঠাকুরগাঁও জেলা)
* সৈয়দপুর ইউনিয়ন, শিবগঞ্জ; (বগুড়া জেলা)
* সৈয়দপুর ইউনিয়ন, সীতাকুণ্ড; (চট্টগ্রাম জেলা)

## আরও দেখুন
* সৈয়দপুর শাহারপাড়া ইউনিয়ন; (জগন্নাথপুর, সুনামগঞ্জ)
মুরাদপুর ইউনিয়ন

**মুরাদপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* মুরাদপুর ইউনিয়ন, বানিয়াচং; (হবিগঞ্জ জেলা)
* মুরাদপুর ইউনিয়ন, সীতাকুণ্ড; (চট্টগ্রাম জেলা)
কুমিরা ইউনিয়ন

**কুমিরা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* কুমিরা ইউনিয়ন, তালা; (সাতক্ষীরা জেলা)
* কুমিরা ইউনিয়ন, সীতাকুণ্ড; (চট্টগ্রাম জেলা)
ফাইকোলজির ইতিহাস

শৈবাল বিদ্যা বিজ্ঞানের একটি  শাখা যেখানে শৈবাল সম্পর্কে আলোচনা করা হয়। শৈবাল জলজ সুকেন্দ্রিক এককোষী বা বহুকোষী জীব, যারা সালোকসংশ্লেষনের মাধ্যমে শর্করা জাতীয় খাদ্য প্রস্তুত করতে পারে।

শৈবাল সম্পর্কে প্রথম তথ্যসূত্রটি পাওয়া যায় চৈনিক ইতিহাস থেকে। খ্রীষ্ঠপূর্ব ৩০০ অব্দে চৈনিক সম্রাটগন শৈবালকে খাদ্য হিসেবে ব্যবহার করতেন।

প্রাচীন গ্রীক এবং রোমান সাহিত্যেও শৈবালের উল্লেখ পাওয়া যায়। গ্রীক ভাষায় শৈবালকে "ফাইকোস" এবং রোমান শব্দে শৈবালকে "ফিউকাস" নামে চিহ্নিত করা হয়েছে।

খ্রীষ্টাব্দ প্রথম শতাব্দীতে রোমান দার্শনিক প্লিনি প্রথম কোরাল শৈবাল নামে একধরনের লোহিত শৈবাল  চিহ্নিত করেন।

১৫দশ থেকে ষোড়শ শতাব্দীতে দক্ষিণ আফ্রিকায় পর্তুগীজ আবিষ্কারকগন শৈবাল সম্পর্কিত বিভিন্ন তথ্য লিপিবদ্ধ করেন।

বিষয়শ্রেণী:উদ্ভিদবিজ্ঞানের ইতিহাস
বিষয়শ্রেণী:উপশাখা অনুযায়ী জীববিজ্ঞানের ইতিহাস
লামবের্তো মাজ্জোরানি

**লামবের্তো মাজ্জোরানি** (; ২৮শে আগস্ট ১৯০৯ - ২২শে এপ্রিল ১৯৮৩) ছিলেন একজন ইতালীয় অভিনেতা। তিনি ১৯৪৮ সালে ভিত্তোরিও দে সিকা পরিচালিত নব্যবাস্তবাদী *[[লাদ্রি দি বিচিক্লেত্তে]]* চলচ্চিত্রে আন্তোনিও রিচ্চি চরিত্রে অভিনয়ের জন্য পরিচিত।

## জীবনী
মাজ্জোরানি ১৯০৯ সালের ২৮শে আগস্ট ইতালির রোমে জন্মগ্রহণ করেন। তিনি মূলত একজন ফ্যাক্টরি শ্রমিক ছিলেন। ভিত্তোরিও দে সিকা *[[লাদ্রি দি বিচিক্লেত্তে]]* চলচ্চিত্রে তাকে নেওয়ার সময় তিনি একজন অ-পেশাদার অভিনেতা ছিলেন। তিনি এই ছবিতে অভিনয়ের জন্য ৬০০,০০০ লিরা গ্রহণ করেন। এই অর্থ দিয়ে তিনি কিছু নতুন আসবাবপত্র ক্রয় করেন এবং তার পরিবারকে ছুটি কাটাতে নিয়ে যান। কিন্তু ছুটি কাটিয়ে ফিরে এসে দেখেন তাকে চাকরিচ্যুত করা হয়েছে, কারণ ফ্যাক্টরির ব্যবসায়ে মন্দা চলছিল। যেহেতু তিনি চলচ্চিত্র তারকা হিসেবে মিলিয়ন লিরা উপার্জন করেছেন, তাই কর্তৃপক্ষ মনে করে অন্যান্য দরিদ্র শ্রমিকদের বাদ দেওয়ার চেয়ে তাকে বাদ দেওয়াটাই ঠিক হবে। তিনি ইটের ভাটায় সাময়িক কাজ পান। পাশাপাশি তিনি চলচ্চিত্রে কাজের চেষ্টা চালিয়ে যান, কিন্তু দে সিকাও তাকে চলচ্চিত্রের অতিরিক্ত শিল্পীর বেশি অন্য কোন চরিত্রে তাকে নিতে ইচ্ছুক ছিলেন না। ইতালীয় চলচ্চিত্রে তার মর্যাদার জন্য পিয়ের পাওলো পাসোলিনি তাকে *[[মাম্মা রোমা]]* (১৯৬২) চলচ্চিত্রে একটি প্রধান চরিত্রে কাজের সুযোগ দেন। *লাদ্রি দি বিচিক্লেত্তে* চলচ্চিত্রের চিত্রনাট্যকার  সেসারে জাভাত্তিনি মাজ্জোরানির ভবিতব্য সম্পর্কে সচেতন হয়ে তাকে নিয়ে *তু, মাজ্জোরানি* নামে একটি চিত্রনাট্য রচনা করেন। এই চিত্রনাট্যের উদ্দেশ্য ছিল পৃথিবীকে পরিবর্তন করতে নব্যবাস্তববাদী চলচ্চিত্রের সীমাবদ্ধতা তুলে ধরা।

মাজ্জোরানি ১৯৮৩ সালের ২২শে এপ্রিল রোমের সান জুভান্নি হাসপাতালে মৃত্যুবরণ করেন।

## চলচ্চিত্র তালিকা
* *[[লাদ্রি দি বিচিক্লেত্তে]]* (১৯৪৮)
* ভেন্তান্নি (১৯৪৯)
* *দন্নে সেন্সা নমে* (১৯৫০)
* *আন্না* (১৯৫১)
* *ভাকান্সে কল গ্যাংস্টার* (১৯৫১)
* *সালভাতে মিয়া ফিলিয়া* (১৯৫১)
* *পাসসাপোর্তো পের লোরিয়েন্তে * (১৯৫১)
* *উমবের্তো দি.* (১৯৫২)
* *ভিয়া পাদোভা ৪৬* (১৯৫৪)
* *দোন কামিলো এ লোনোরেভলে পেপ্পোনে* (১৯৫৫)
* *তোতো, পেপ্পিনো এ ই... ফুয়োরিলেজ্জে* (১৯৫৬)
* *ইল জুদিছিয়ো উনিভেরসালে* (১৯৬১)
* *[[মাম্মা রোমা]]* (১৯৬২)
* *মারে মাত্তো* (১৯৬৩)
* *অস্তিয়া* (১৯৭০)

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯০৯-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:২০শ শতাব্দীর ইতালীয় অভিনেতা
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:রোমের অভিনেতা
আকাশ পিতা

[থাম্ব|ডান|[বৃহস্পতি (পুরাণ)|বৃহস্পতি, প্রাচীন রোমান আকাশ দেবতা এবং থিটিস]]

তুলনামূলক পৌরাণিক কাহিনীতে **আকাশ দেবতা**

আকাশ-দেবতার পুনরাবৃত্ত ধারণাকে বোঝাতে ব্যবহৃত হয় একটি নির্দিষ্ট শব্দ। আকাশ-পিতার এই ধারণার সঙ্গে একই বৈশিষ্ট্যের কারণে সূর্য-দেবতাদেরও অন্তর্ভুক্ত করা যেতে পারে। এই ধারণাটি পৃথিবী-মাতার একটি পরিপূরক রূপ হিসেবে বিবেচিত।

"আকাশ পিতা" বৈদিক দ্যৌস পিতার প্রত্যক্ষ অনুবাদ। বুৎপত্তিগতভাবে একই প্রোটো ইন্ডো ইউরোপীয় দেবতার নাম থেকে গ্রিক জিউস পিতা এবং রোমান বৃহস্পতিগ্রহের নামকরণ করেন যা প্রোটো ইন্ডো ইউরোপীয় দেবতার নাম *ডায়ুস ফিতর (Dyēus Ph₂tḗr) প্রতিফলন। যদিও ইন্ডো ইউরোপীয় পুরাণ থেকে বহির্বিশ্বে অনেকগুলি সমান্তরাল রয়েছে, ব্যতিক্রম রয়েছে (উদাহরণ স্বরূপ, মিশরীয় পৌরাণিক কাহিনীতে নট আকাশ মা এবং জিব পৃথিবী পিতা।)

## ঐতিহাসিক পুরাণ
* মেসোপটেমিয়ার পুরাণে আকাশ বা আকাশের সুমেরীয় আন্ বা আনু সুমেরীয় ও অশূর বাবিলীয় দেবদেবীদের পিতা দেবতা এবং এটি সদ্যকার স্বীকৃত আকাশের পিতা দেবতা।
* ইন্ডো-ইউরোপীয় পুরাণ
** প্রথমদিকে বৈদিক পুথিতে দ্যৌস পিতা আকাশের পিতা একটি প্রান্তিক অবস্থার মধ্যে ইতোমধ্যে আবির্ভূত হয়, কিন্তু তুলনামূলক পুরাণে প্রাগৈতিহাসিক সময়ে পৃথিবী মা বরাবর দাঁড়িয়ে থাকার সময় পুনর্নির্মিত হয়।
** প্রাচীন রোমে আকাশ বা আকাশ ঈশ্বর ছিলেন বৃহস্পতি (প্রাচীন গ্রিসের জিউস Ζεύς), প্রায়ই পাখিরা সাধারণত ঈগল বা হাওক এবং মেঘ বা অন্য আকাশের ঘটনা দ্বারা চিত্রিত হয়। ডাকনামগুলির মধ্যে রয়েছে আকাশ ঈশ্বর এবং "মেঘ সংগ্রাহক"।
** ইউরেনাস (পৌরাণিক কাহিনী) ছিল আকাশের আদিম গ্রিক দেবতা
* ফিনিশ পুরাণে
* মাওরি পুরাণে রঙ্গিনুই ছিল আকাশের পিতা। এই কাহিনীতে আকাশের বাবা-মা এবং পৃথিবী মা পাপাতুন্নুকু দৌড়ে গিয়ে ঐশ্বরিক সন্তান লাভ করেছিলেন।
* হাওয়াইয়ান পুরাণে ওয়াকাইয়া একটি আকাশের পিতা।
* নেটিভ আমেরিকান পুরাণ এবং নেটিভ আমেরিকান ধর্ম মধ্যে আকাশ পিতা সৃষ্টি মিথ্যার একটি সাধারণ চরিত্র।
* ডোইমিজে 天 (তিয়ান) অর্থ চীনের আকাশটি হালকাভাবে ইতিবাচক পুরুষের সাথে সংযুক্ত। তবু 地 (দ্বি) অর্থ পৃথিবী বা ভূমিটি নেতিবাচক মহিলা ইত্যাদি অন্ধকারে যুক্ত।
** শাংডি 上帝 (হানিয়ু পিনইন: shàng dì) (আক্ষরিক "রাজা উপরে") প্রাচীন চীনের মধ্যে পূজা একটি সর্বোচ্চ ঈশ্বরের ছিল। এটি বাইবেলের স্ট্যান্ডার্ড চীনা ইউনিয়নের সংস্করণে খ্রিস্টীয় ঈশ্বরকে উল্লেখ করার জন্যও ব্যবহৃত হয়।
* ঝু, তিয়ান ঝু 主, 天主 (শয়নকামরা "প্রভু" বা "স্বর্গের প্রভু") ইংরেজি শব্দ লর্ড থেকে অনুবাদ করা হয় যা খ্রিস্টীয় খৃস্টান খৃস্টান খৃস্টান চীনের খ্রিস্টান চার্চগুলির একটি আনুষ্ঠানিক শিরোনাম।

## তথ্যসূত্র

বিষয়শ্রেণী:তুলনামূলক পুরাকথা
শিকারপুর ইউনিয়ন

**শিকারপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* শিকারপুর ইউনিয়ন, নওগাঁ সদর; (নওগাঁ জেলা)
* শিকারপুর ইউনিয়ন, হাটহাজারী; (চট্টগ্রাম জেলা)

## আরও দেখুন
* শিকারপুর উজিরপুর ইউনিয়ন; (উজিরপুর, বরিশাল)
পাখুই

**পাখুই** (বৈজ্ঞানিক নাম: *Hasora badra(Moore)*) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।
## আকার

পাখুই এর প্রসারিত অবস্থায় ডানার আকার ৫০-৫৫ মিলিমিটার দৈর্ঘ্যের হয়।
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী পুরুষ উভয় নমুনার ডানার উপরিতল হলদেটে বাদামী এবং নিম্নতল হালকা মরচে রঙ্গা। সামনের ডানার নিম্নতলে অ্যাপেক্স অংশ ও পিছনের ডিসকাল অংশে ১গ ইন্টারস্পেসে একটি লম্বাটে ছোট সাদা ছোপ দৃশ্যমান। পুরুষ নমুনায়, পিছনের ডানার নিম্নপৃষ্ঠে অ্যানাল লতি অথবা লোব এর উপর লম্বাটে কালো একটি ছোপ বিদ্যমান এবং সামনের ডানার উপরিতলে কোস্টার কাছে ৩টে খুব ছোট ফ্যাকাসে হলুদ সাব-এপিকাল বিন্দু বর্তমান। স্ত্রী নমুনায়, সামনের ডানার উপরিতলে সেল এবং ২ ও ৩ নং ইন্টাওস্পেসে একটি করে মোট ৩টি বড়, তেরচা ভাবে চতুর্ভূজাকৃতি, অর্দ্ধ-স্বচ্ছ হলুদ ছোপ দেখা যায় যাদের সাহায্যে স্ত্রী নমুনার শনাক্তকরণ করা হয়। পুরুষ নমুনায় এই ছোপগুলি অনুপস্থিত।

ডানার নিম্নপৃষ্ঠে ডিসকাল অঞ্চল হালকা চকচকে বেগুনী ও নীলচে বেগুনি রঙ্গে ছাওয়া। অন্যান্য অধিকাংশ অল প্রজাতির পিছনের ডানার নিম্নপৃষ্ঠে যে লম্বা আড়াআড়ি সাদা বন্ধনী থাকে, পাখুই প্রজাতিতে তা অনুপস্থিত। এদের পিছনের ডানার নিম্নতলে সেল এর শেষভাগে একটি ছোটো নীলচে সাদা ছোপ এবং ডিসকাল অংশে ১গ ইন্টারস্পেসে একটি লম্বাটে ছোট সাদা ছোপ দৃশ্যমান।

## আচরণ
এদের উড়ান অত্যন্ত দ্রুত এবং এরা উড়ার আগে স্প্রিং এর মত লাফিয়ে ওঠে। সকালের প্রথম ভাগে এবং সন্ধ্যার দিকে এই প্রজাতিকে সক্রিয় থাকতে দেখা যায়। অধিকাংশা ক্ষেত্রেই এদের পাতার নিম্নতলে অবস্থান করতে লক্ষ্য করা যায়। ভিজে ও ছায়াচ্ছন্ন অঞ্চল এই প্রজাতির বিশেষ পছন্দের। আর্দ্র ও ভিজে মাটি, পাখির বিষ্ঠা এবং কখনো কখনো ফুলের উপর এদের অবস্থান করতে দেখা যায়। জংগলের কাছাকাছি পুরনো ও মাটির বাড়ির স্যাঁতস্যাঁতে দেওয়ালে এই প্রজাতির বসে থাকার ঘটনা চোখে পড়ে। সাধারণত এরা উচ্চ বৃষ্টিপাতযুক্ত ঘন পাহাড়ি জঙ্গলে নিজেদের গতিবিধি আবন্ধ রাখে। পাহাড়ের পাদদেশ থেকে ৯০০মি উচ্চতা পর্যন্ত জঙ্গল এদের পছন্দের বাসস্থান। সাধারণত মে থেকে অক্টোবর মাস পর্যন্ত এদের দর্শন মেলে। পুরুষ নমুনা স্বভারগত ভাবে স্থানিক অর্থাৎ বারবার একই অঞ্চলে অথবা একই বাসব জায়গায় ফিরে ফিরে আসে।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫৭-এ বর্ণিত প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
বিষয়শ্রেণী:সিঙ্গাপুরের প্রজাপতি
শ্রীরামপুর বিধানসভা কেন্দ্র

**শ্রীরামপুর (বিধানসভা কেন্দ্র)** (পূর্বে ১৮০ শ্রীরামপুর ছিল ২০১১ সালের নির্বাচনে পরিবর্তী হয়ে ১৮৬ শ্রীরামপুর হয়) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৬ নং শ্রীরামপুর বিধানসভা কেন্দ্রটি শ্রীরামপুর পৌরসভার ৩ থেকে ১৯ এবং ২৫ নং ওয়ার্ডের অন্তর্গত,রিষড়া পৌরসভা, রাজ্যধরপুর এবং রিষড়া গ্রামপঞ্চায়েতগুলি শ্রীরামপুর উত্তরপাড়া সিডি ব্লকের অন্তর্গত।

শ্রীরামপুর বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১৬

### ২০১১

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হুগলি জেলার রাজনীতি
ফিলিস্তিনে ইসলাম

থাম্ব|ফিলিস্তিনের রামাল্লায় একটি মসজিদ
অধিকাংশ ফিলিস্তিনি জনগণের ধর্ম ইসলাম হওয়ার কারণে ফিলিস্তিনে ইসলামই হচ্ছে প্রধান ধর্ম। ইসরাঈলি দখলদারি বসতিসহ পশ্চিম তীরের ৮০ থেকে ৮৫ শতাংশ হচ্ছে মুসলিম এবং গাজা উপতক্যায় শতকরা ৯৯ ভাগই মুসলিম। ফিলিস্তিনের মুসলিমদের সাধারণত শাফিঈ মাযহাবের অনুসরণ করে থাকেন যা সুন্নি মুসলিমদের একটি শাখা।

## ইতিহাস

#### ইসলামের সূচনালগ্ন

সপ্তম শতাব্দীতে খিলাফায়ে রাশেদীনের যুগে উমার ইবনে খাত্তাব এর খিলাফাতের সময় পারস্য এবং বাইজেন্টাইন সাম্রাজ্যের সেনাবাহিনীদের পরজাতি করে ফিলিস্তিন অঞ্চলে ইসলামের প্রবেশ ঘটে এবং সেময় পারস্য, মেসোপটিমিয়া( বর্তমান ইরাক), শাম, মিশর, উত্তর আফ্রিকা এবং স্পেনেও মুসলিমরা বিজয় লাভ করে। আরব মুসলিম এবং অন্যান্য অঞ্চলের মুসলিমদের বিভিন্ন অঞ্চলে ছড়িয়ে পড়ার প্রক্রিয়াটা  অনেক লম্বা সময় ধরে চালু ছিলো। এই সময়ের মধ্যে অনেক স্থানীয় খ্রিষ্টান, সামারিটান এবং ইহুদী ইসলাম গ্রহণ করেন।

৬৩৬ খ্রিষ্টাব্দের নভেম্বরের দিকে মুসলমান আরব সেনাবাহিনী জেরুসালেম আক্রমণ করে, সেই সময় জেরুসালেম বাইজেন্টাইন রোমান সাম্রাজ্যের অন্তর্ভুক্ত ছিলো। চারমাস ব্যাপি এই অবরোধ চলমান ছিলো। শেষ পর্যন্ত অর্থোডক্সের নেতা সফ্রনিয়াস খলিফা উমার এর নিকট জেরুসালেম সমর্পণ করতে রাজি হন। উমার সেই সময় মদিনাতে ছিলেন, খলিফা উমার সফ্রনিয়াসের শর্তে রাজি হয়ে আত্নসমর্পণের চুক্তি করার জন্য জেরুসালেমের দিকে যাত্রা শুরু করেন, সময়টা ছিলো ৬৩৭ সালের বসন্ত কাল। সফ্রনিয়াস আপোসের মাধ্যমে খলিফা উমার এর সাথে একটি চুক্তি করেন যা ”উমারিয়া চুক্তি” নামে পরিচিত। এই চুক্তির মাধ্যমে খ্রিষ্টানরা জিজিয়া করের (মুসলিম শাসকের অধীনে বিজিত অমুসলিমদের জন্য ধার্যকৃত কর) বিনিময়ে তাদের ধর্মীয় স্বাধীনতা পালনের সুযোগ পায়। এর ফলে জেরুসালেমের খ্রিষ্টান এবং ইহুদী জনগণ স্বাচ্ছন্দে বসবাস করার সুযোগ লাভ করে।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ফিলিস্তিনে ইসলাম
বিষয়শ্রেণী:ফিলিস্তিন (অঞ্চল) এর ইতিহাস
বিষয়শ্রেণী:ইসলামের ইতিহাস
চাঁপদানি বিধানসভা কেন্দ্র

**চাঁপদানি (বিধানসভা কেন্দ্র)** ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৭ নং চাঁপদানি বিধানসভা কেন্দ্রটি চাঁপদানি পৌরসভা, বৈদ্যবাটি পৌরসভা, শ্রীরামপুর পৌরসভার ১, ২ এবং ২০ থেকে ২৪ নং ওয়ার্ডের অন্তর্গত এবং পায়রাপুর গ্রাম পঞ্চায়েত শ্রীরামপুর উত্তরপাড়া সিডি ব্লকের অন্তর্গত।

চাঁপদানি বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১

  

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হুগলি জেলার রাজনীতি
শক্তি বর্মণ

**শক্তি বর্মণ** () একজন প্যারিসে, ফ্রান্সে অবস্থিত একজন ভারতীয় বাঙালি চিত্রশিল্পী এবং ভাস্কর। ভারত ও বিদেশে উভয়ই শিল্প প্রেমীদের তার কাজ সম্পর্কে পরিচিত করাতে পেরেছেন। ছয় দশকেরও বেশি ধরে তিনি প্যারিসে তার পরিবারের সাথে বসবাস করছেন। বিদেশে যখন চিত্রশিল্পী হিসাবে তার জীবন গভীর শিকড় অঙ্কিত হয়েছে,তবুও,তিনি নিজের দেশের সাথে যোগাযোগ হারিয়ে ফেলেননি, কলকাতা, মুম্বাই, দিল্লিতে তার কাজ প্রদর্শনের জন্য প্রায়ই ভারতে আসেন।

## শৈশব

শৈশবের দিনগুলো কেটেছে বাংলাদেশে (স্বাধীনতা-পূর্বে ভারতর অংশ ছিল)। ব্রাহ্মণবাড়িয়ার বিদ্যাকুট গ্রামে। ঠাকুরদা ছিলেন তালুকদার। কিন্তু বাবা-কাকারা ব্যবসাসূত্রে কলকাতাবাসী ছিলেন। মা উমাতারা বর্মণ আর বাবা আদিনাথ বর্মণ কলকাতার বাড়িতে থাকতেন। তার প্রথম জন্মদিন পালন করতে মা তাকে নিয়ে বিদ্যাকুট গ্রামে আসেন আর সেখানেই তিনি বেড়ে ওঠেন। গ্রামের সৌন্দর্য এবং রঙিন সামাজিক ও ধর্মীয় উৎসবের সৌন্দর্য তাকে আকৃষ্ট করে এবং তার সংবেদনশীল মনে একটি গভীর ছাপ রেখে যায়। সেই সময়ে,সম্ভবত,যখন তার মধ্যে শিল্পী জন্মগ্রহণ করেন - ফুল,গাছ,পাখি এবং প্রাণী; খোলা জলাশয় এবং নৌকা,বংশীবাদক এবং ঢাকির ছেলেদের দল-তার চিত্রকলার নির্যাস। এসবই পরে শিল্পীর সৃষ্টিতে ভিড় করেছে নানা চিত্রকল্পে। আট বছর বয়েস পর্যন্ত বিদ্যাকুট গ্রামে ছিলেন তারপর কলকাতায় চলে আসেন। তিনি কলকাতার গভর্নমেন্ট কলেজ অফ আর্টস অ্যান্ড ক্রাফটসে এবং পরবর্তী কালে প্যারিসে ইক্লোল ন্যেশনাল দেস বিওস আর্টসে অধ্যয়ন করেন।১৯৫৬ সাল, মাত্র ২১ বছর বয়সে কলকাতা আর্ট কলেজের পড়া শেষ করে, শিল্পী হবার বাসনা নিয়ে জাহাজে পারি দেন প্যারিসের পথে সঙ্গে ফরাসি সরকারের বৃত্তি।

## পরিবার

শক্তি বর্মণ বিবাহ করেন ফরাসি চিত্রশিল্পী ম্যাইট ডেলটেইলকে ()। তার প্রসারিত পরিবারে অনেক বিখ্যাত শিল্পী রয়েছেন: তার মেয়ে চিত্রশিল্পী মায়া বর্মণ, ফ্রান্সে বসবাস ও কাজ করেন,বিভিন্ন পুরস্কারও জিতেছেন; এবং তার ভাইঝি, জয়শ্রী বর্মণ তার দ্বারা অনুপ্রাণিত হয়েছিলেন এবং একজন উল্লেখযোগ্য শিল্পী; তার ভাইঝি জামাই,পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন।

## কর্মজীবন

প্যারিসে ছাত্র থাকাকালীন তিনি সেখানে তার প্রথম প্রদর্শনী করেন। ১৯৫৪ সালে কলকাতায় তার প্রথম একক প্রদর্শনী হয়, এবং এরপর থেকে বিশ্বব্যাপী প্রদর্শিত হয় তার শিল্পকলার, যার মধ্যে রয়েছে প্যারিসের গ্যালারি ডেস বিউকস আর্টসের () মতো স্থান; পিকাদিলি গ্যালারী, লন্ডন(); গ্যালারিয়া ডউকেট এট কুতুরেও, প্যারিস(); গ্যালারিয়া নুভো সাগিটারিও, মিলান(); এবং গ্যালারিয়া সাগর,জুরিখ()।ইউরোপ ও আমেরিকা ছাড়াও তিনি জাপানেও প্রদর্শনী করেছেন।

বর্তমানে শক্তি বর্মণ প্যারিস,ফ্রান্সে বসবাস এবং কাজ করেন।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি শিল্পী
বিষয়শ্রেণী:ফরাসি হিন্দু
বিষয়শ্রেণী:ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:ভারতীয় বংশোদ্ভূত ফরাসি ব্যক্তি
বিষয়শ্রেণী:কলকাতার শিল্পী
বিষয়শ্রেণী:বাঙালি পুরুষ শিল্পী
হলদিয়া ইউনিয়ন

**হলদিয়া ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* হলদিয়া ইউনিয়ন, আমতলী; (বরগুনা জেলা)
* হলদিয়া ইউনিয়ন, রাউজান; (চট্টগ্রাম জেলা)
* হলদিয়া ইউনিয়ন, লৌহজং; (মুন্সীগঞ্জ জেলা)
* হলদিয়া ইউনিয়ন, সাঘাটা; (গাইবান্ধা জেলা)

## আরও দেখুন
* হলদিয়াপালং ইউনিয়ন; (উখিয়া, কক্সবাজার)
লুইজি বার্তোলিনি

**লুইজি বার্তোলিনি** (; ৮ই ফেব্রুয়ারি ১৮৯২ - ১৬ই মে ১৯৬৩) ছিলেন একজন ইতালীয় চিত্রশিল্পী, লেখক ও কবি। জোর্জিও মোরান্দি ও জুসেপ্পে ভিভিয়ানির সাথে তাকে বিংশ শতাব্দীর শ্রেষ্ঠ ইতালীয় খোদাইশিল্পী বলে বিবেচনা করা হয়। তিনি তার রচিত উপন্যাস *লাদ্রি দি বিচিক্লেত্তে*র জন্য সুপরিচিত। এই উপন্যাসের উপর ভিত্তি করে ভিত্তোরিও দে সিকা ইতালীয় নব্যবাস্তববাদী চলচ্চিত্র *[[লাদ্রি দি বিচিক্লেত্তে]]* নির্মাণ করেন। তার রচিত ৭০টির বেশি বই প্রকাশিত হয়।

## জীবনী
বার্তোলিনি ১৮৯২ সালের ৮ই ফেব্রুয়ারি কুপ্রামন্তানাতে জন্মগ্রহণ করেন। একাদেমিয়া দে রোমাতে প্রশিক্ষিত বার্তোলিনি ১৯১৪ সালে তার প্রথম নকশার কাজ করেন। রেমব্রন্ট, গয়া, তেলিমাকো সিনোরিনি, জোভান্নি ফাত্তুরি এবং ১৮শ শতাব্দীর ইতালীয় খোদাইয়ের কাজ দেখার পর তার শৈলীকে উনিশ শতাব্দীর ইতালীয় প্রকৃতিবাদী রীতির সাথে যোগসূত্র স্থাপন করা হয়। তিনি ১৯২৪ থেকে ১৯৬২ সাল পর্যন্ত ভেনিস বিয়েনাল্লের প্রায় প্রত্যেকটি সংস্করণে একজন খোদাইশিল্পী এবং চিত্রশিল্পী হিসেবে অংশগ্রহণ করতেন। ১৯৪২ সালে খোদাইয়ের জন্য পুরস্কার লাভ করেন। খোদাই কাজের জন্য তিনি ১৯৩২ সালে ফ্লোরেন্সে মোরান্দি ও উমবের্তো বোচ্চোনির সাথে যৌথভাবে পুরস্কার লাভ করেন, এবং ১৯৩৫ সালে রোম কুয়ার্দিন্নেলে এবং ১৯৫০ সালে লুগানোতে পুরস্কার লাভ করেন।

১৯৩৩ সালে তিনি অসিমোতে রাজনৈতিক কারণে গ্রেফতার হন। সেখানে তিনি কয়েক বছর ধরে ফ্যাসিবাদী শাসনব্যবস্থার সঙ্গে বসবাস করেছিলেন এবং তিনি নিজেও ফ্যাসিবাদের সাথে জড়িত ছিলেন। পরে আনকোনা জেলখানায় এক মাস জেল খাটার পর তিনি মন্তেফুস্কোর ছিলেন এবং তারপর মেরানোতে ১৯৩৮ সাল পর্যন্ত বসবাস করেন। তার জীবনীকারদের একজন লুসিয়ানো ত্রোসিওর মতে, একটি "প্রক্রিয়া এবং একটি কারাবাস প্রহসন" অনুযায়ী কারণ "ফ্যাসিবাদ বিরোধী" বার্তলিনি কিছুটা ভিন্ন ছিলেন, কারণ ফ্যাসিস্ট বিরোধীদের কারাগারে সন্তান ধারণ ক্ষমতা কমিয়ে দেয়া ও নিশ্চুপ করে দেয়া হয়েছিল।

## তথ্যসূত্র

## বহিঃসংযোগ
* 
* ক্রাইটেরিওন.কমে লুইজি বার্তোলিনি

বিষয়শ্রেণী:১৮৯২-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:২০শ শতাব্দীর ইতালীয় কবি
বিষয়শ্রেণী:২০শ শতাব্দীর ইতালীয় লেখক
বিষয়শ্রেণী:ইতালীয় ঔপন্যাসিক
বিষয়শ্রেণী:ইতালীয় খোদাইশিল্পী
বিষয়শ্রেণী:ইতালীয় চিত্রশিল্পী
বিষয়শ্রেণী:ইতালীয় পুরুষ কবি
বিষয়শ্রেণী:ইতালীয় পুরুষ ঔপন্যাসিক
বিষয়শ্রেণী:২০শ শতাব্দীর ইতালীয় ঔপন্যাসিক
বিষয়শ্রেণী:২০শ শতাব্দীর ইতালীয় চিত্রশিল্পী
শুশশা

***শুশশা*** ( ) হল ভিত্তোরিও দে সিকা পরিচালিত ১৯৪৬ সালের ইতালীয় নয়াবাস্তববাদী চলচ্চিত্র। ছবিটিকে সে সিকার প্রথম সফল চলচ্চিত্র বলে বিবেচনা করা হয়। ছবিটির চিত্রনাট্য রচনা করেছেন সের্জিও আমিদেই, আদলফো ফ্রাঙ্কি, চেজারে জুলিও ভায়োলা ও চেজারে জাভাত্তিনি। এতে শ্রেষ্ঠাংশে অভিনয় করেন ফ্রাঙ্কো ইন্তেরলেঙ্গি, রিনালদো স্মোরদনি ও আন্নিয়েলো মেলে।

*শুশশা* ইতালির নয়াবাস্তববাদী চলচ্চিত্র আন্দোলনের প্রথম সময়ের চলচ্চিত্র। চলচ্চিত্রটি ১৯৪৮ সালে একাডেমি সম্মানসূচক পুরস্কার লাভ করে, যা বর্তমান শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার শাখার পূর্বরূপ ছিল এবং শ্রেষ্ঠ মৌলিক চিত্রনাট্য বিভাগে একটি পুরস্কারের মনোনয়ন লাভ করে।

## কুশীলব
* ফ্রাঙ্কো ইন্তেরলেঙ্গি - পাস্কোয়েল মাজ্জি
* রিনালদো স্মোরদনি - জুসেপ্পে ফিলিপ্পুচ্চি
* আন্নিয়েলো মেলে - রাফায়েলে
* ব্রুনো ওরতেঞ্জি - আরকাঞ্জেলি
* এমিলিও চিগোলি - স্তাফেরা
* মারিয়া কাম্পি - গণক

## সম্মাননা

## অনুপ্রেরণা
*শুশশা* ছবিটি থেকে অনুপ্রাণিত হয়ে *[[শুশশা (কমিকস)|একই নামের]]* একটি কমিক ধারাবাহিক ১৯৪৯ থেকে ১৯৫৬ সালে প্রকাশিত হয়।

## তথ্যসূত্র

## বহিঃসংযোগ
*
*

বিষয়শ্রেণী:১৯৪৬-এর চলচ্চিত্র
বিষয়শ্রেণী:১৯৪০-এর দশকের অপরাধমূলক চলচ্চিত্র
বিষয়শ্রেণী:ইতালীয় ভাষার চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় নব্যবাস্তববাদী চলচ্চিত্র
বিষয়শ্রেণী:ইতালীয় অপরাধমূলক চলচ্চিত্র
বিষয়শ্রেণী:ইতালীয় সাদাকালো চলচ্চিত্র
বিষয়শ্রেণী:ভিত্তোরিও দে সিকা পরিচালিত চলচ্চিত্র
বিষয়শ্রেণী:চেজারে জাভাত্তিনির চিত্রনাট্য
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:রোমের পটভূমিতে চলচ্চিত্র
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
সেলিমা আহমাদ

**সেলিমা আহমাদ** বাংলাদেশী ব্যবসায়ী। তিনি নিটল-নিলয় গ্রুপের ভাইস চেয়ারপার্সন এবং বাংলাদেশ উইমেন চেম্বার অব কমার্স অ্যান্ড ইন্ড্রাস্ট্রি’র প্রতিষ্ঠাতা ও সভাপতি।  তিনি বর্তমানে রাষ্ট্রয়াত্ত্ব ব্যাংক জনতা ব্যাংক লিমিটেডের পরিচালক হিসেবে দায়িত্ব পালন করছেন। এর আগে তিনি সোনালী ব্যাংক লিমিটেডের পরিচালকের দায়িত্ব পালন করেছেন। ২০১৪ সালে ব্যবসায় অনন্য অবদানের জন্য তিনি অসলো বিজনেস ফর পিস পুরস্কার লাভ করেন।  তিনি ইন্টারন্যাশনাল অ্যালায়েন্স ফর উইমেনের বৈশ্বিক দূত এবং ঢাকা বিশ্ববিদ্যালয়ের মাস্টার্স ইন বিজনেস অ্যাডমিনিস্ট্রেশনের শিক্ষক। 

## প্রাথমিক জীবন ও শিক্ষা
সেলিমা আহমেদের বাবা এ কে এম ফজলুল হক এবং মা রহিমা হক। 

## কর্মজীবন
সেলিমা নিটল-নিলয় গ্রুপের ভাইস চেয়ারপার্সন। এটি বাংলাদেশের একটি উল্লেখযোগ্য ব্যবসায়ী প্রতিষ্ঠান যার ২৬টি কোম্পানী রয়েছে। এর মধ্যে ৬টি জয়েন্ট ভেঞ্চার এবং ৩টি পাবলিক লিমিটেড কোম্পানী। এর মধ্যে রয়েছে অটোমোবাইল, সিমেন্ট, পেপার, রিয়েল এস্টেট, ইলেকট্রনিক্স এবং আর্থিক সেবা। 
## রাজনৈতিক জীবন
তিনি ২০১৮ সালের ৩০ ডিসেম্বর তারিখে অনুষ্ঠিত একাদশ জাতীয় সংসদ নির্বাচনে কুমিল্লা-২ আসন থেকে *সংসদ সদস্য* হিসাবে নির্বাচিত হন।

## ব্যক্তিগত জীবন
সেলিমা আহমেদের স্বামী ব্যবসায়ী নেতা ও এফবিসিসিআইয়ের সাবেক সভাপতি আবদুল মাতলুব আহমাদ। তাদের দুই সন্তান আব্দুল মুসাব্বির আহমেদ (নিটল) এবং আবদুল মারিব আহমেদ (নিলয়)। 

## পুরস্কার ও সম্মাননা
* অসলো বিজনেস ফর পিস পুরস্কার, ২০১৪
* প্রিয়দর্শিনী পুরস্কার, ২০১২
* বিজনেস এক্সপ্রেস পুরস্কার, ২০০৯
* বেস্ট বিজনেস উইমেন, ২০০০, ২০০২, ২০০৩

## তথ্যসূত্র

বিষয়শ্রেণী:বাংলাদেশী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী
বিষয়শ্রেণী:১৯৬০-এ জন্ম
বিষয়শ্রেণী:ঢাকার রাজনীতিবিদ
এরিক উপশান্ত

**কালুতারাগে এরিক এমিলা উপশান্ত** (; জন্ম: ১০ জুন, ১৯৭২) কুরুনেগালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার, কোল্টস ক্রিকেট ক্লাব, কুরুনেগালা যুব ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **এরিক উপশান্ত**।

## খেলোয়াড়ী জীবন
কুরুনেগালার মালিয়াদেবা কলেজে উচ্চশিক্ষা গ্রহণ করেন এরিক উপশান্ত। বেশ কয়েক বছর ধরে শ্রীলঙ্কা দলের পক্ষে খেলার সুযোগের অপেক্ষায় ছিলেন তিনি। অবশেষে ১৯৯৫-৯৬ মৌসুমে পাকিস্তান সফরে একদিনের আন্তর্জাতিকে অভিষেক হয় তার। এরপর অস্ট্রেলিয়া সফরের জন্য দল ঘোষণা করা হলেও পাকিস্তান সফরে তেমন উল্লেখযোগ্য ভূমিকা রাখতে না পারায় পুনরায় দলের বাইরে অবস্থান করতে থাকেন।

তিন বছর পর ১৯৯৯ সালের এশিয়ান টেস্ট চ্যাম্পিয়নশীপে ভারতের বিপক্ষে অভিষিক্ত হন তিনি। সিংহলীজ স্পোর্টস ক্লাবে ঐ টেস্টই তার একমাত্র টেস্টে পরিণত হয়। প্রথম ইনিংসে অন্যান্য সিমারের ন্যায় তিনিও তেমন সফলতা পাননি। তবে দ্বিতীয় ইনিংসে দর্শনীয় বোলিংশৈলী প্রদর্শন করে ২/৪১ বোলিং পরিসংখ্যান দাঁড় করান।

ফেব্রুয়ারি, ২০০১ সালে নিউজিল্যান্ড সফরে যাবার মাধ্যমে সংক্ষিপ্তকালের জন্য আন্তর্জাতিক ক্রীড়াঙ্গনে আবির্ভূত হন। আঘাতে জর্জরিত দিলহারা ফার্নান্দোর শূন্যস্থান পূরণে ইংল্যান্ড সফরে যান।

এরপর পেপসি কাপে অংশগ্রহণ করেন। বেশ সাফল্য লাভের প্রেক্ষিতে ইংল্যান্ডে অনুষ্ঠিত ক্রিকেট বিশ্বকাপ খেলার জন্য মনোনীত হয়েছিলেন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অর্জুনা রানাতুঙ্গার নেতৃত্বাধীন দলের সদস্য মনোনীত হন। ঐ প্রতিযোগিতায় গ্রুপ পর্ব থেকেই বিদায় নিতে হয় তার দলকে।

## খেলার ধরন
দীর্ঘ দূরত্ব নিয়ে ফাস্ট মিডিয়াম বোলিং করতেন ও উইকেট শিকারে তৃষ্ণার্ত ছিলেন। ঝাঁকড়া চুলের অধিকারী এরিক উপশান্ত বেশ কয়েকবার জাতীয় দলে খেলেছেন। কিন্তু খেলায় ধারাবাহিকতা না থাকায় দলের বাইরে থাকতে হয়েছে তাকে।

সচরাচর সিম বোলারদের উপযোগী পিচে তিনি তার ক্রীড়াশৈলী প্রদর্শনে ব্যর্থ হন। বলকে নিয়ন্ত্রণে রাখতে না পারা, ধারাবাহিকতাবিহীন নিশানার ফলে পুনরায় দলের বাইরে চলে যান। এরপর ঘরোয়া ক্রিকেটে কোল্টস ক্রিকেট ক্লাবে ফিরে যান।

গ্রহণযোগ্য মাত্রায় সঠিক নিশানা ও উচ্চতা নিয়ে বোলিং করতেন তিনি। এছাড়াও সিম বোলারদের বিপক্ষে নিজেকে মেলে ধরার চেষ্টা চালাতেন। ২০০৪ সালে টুয়েন্টি২০ ক্রিকেটে অংশ নেয়ার পর পরের মৌসুমে লিস্ট এ ক্রিকেটে অংশ নেন।

২০০০ সালের পর থেকে বিক্ষিপ্তভাবে শ্রীলঙ্কার পক্ষে খেলতে থাকেন। এ সময় তিনি দিলহারা ফার্নান্দো’র বিকল্প হিসেবে চিহ্নিত হয়েছেন।

## তথ্যসূত্র

## আরও দেখুন
* রমেশ কালুবিতরাণা
* প্রমোদ্যা বিক্রমাসিংহে
* শ্রীলঙ্কান টেস্ট ক্রিকেটারদের তালিকা
* ক্রিকেট বিশ্বকাপের পাঁচ-উইকেট প্রাপ্তির তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:কুরুনেগালা যুব ক্রিকেট ক্লাবের ক্রিকেটার
বিষয়শ্রেণী:চেশায়ারের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কান ক্রিকেট কোচ
ভারত দূতাবাস, ওয়াশিংটন, ডি.সি.

**ওয়াশিংটন, ডি.সি.-তে অবস্থিত ভারত দূতাবাস** হচ্ছে ভারতীয় প্রজাতন্ত্রের একটি কূটনৈতিক মিশন যা মার্কিন যুক্তরাষ্ট্রে অবস্থিত। এটি ওয়াশিংটন, ডি.সি.র দূতাবাস সারির একটি কক্ষে অবস্থিত যা মূলত ১৯০১ সালে টি. মরিস মুরীর জন্য নির্মাণ করা হয়েছিল।  এটা মার্কিন যুক্তরাষ্ট্রে নিযুক্ত ভারতীয় রাষ্ট্রদূতদের দ্বারা পরিচালিত হয়।

এছাড়াও নিউ ইয়র্ক সিটি, সান ফ্রান্সিস্কো, আটলান্টা, হিউস্টন এবং শিকাগোতে ভারতের কনস্যুলেট রয়েছে, যার সবগুলো ভারতীয় দূতাবাসের সাথে সংযুক্ত।

## আরো দেখুন
*ভারতের কূটনৈতিক মিশনের তালিকা
*ভারতের বৈদেশিক সম্পর্ক

## তথ্যসূত্র


## বহিঃসংযোগ

বিষয়শ্রেণী:ওয়াশিংটন, ডি.সি.-তে অবস্থিত কূটনৈতিক মিশন
বিষয়শ্রেণী:ভারতের কূটনৈতিক মিশন
বিষয়শ্রেণী:ভারত–যুক্তরাষ্ট্র সম্পর্ক
বিষয়শ্রেণী:ভারত–মার্কিন যুক্তরাষ্ট্র সম্পর্ক
সুলতানপুর ইউনিয়ন

**সুলতানপুর ইউনিয়ন** নামে বাংলাদেশে মোট ৫টি ইউনিয়ন রয়েছে। যথা:
* সুলতানপুর ইউনিয়ন, জকিগঞ্জ; (সিলেট জেলা)
* সুলতানপুর ইউনিয়ন, দেবিদ্বার; (কুমিল্লা জেলা)
* সুলতানপুর ইউনিয়ন, ব্রাহ্মণবাড়িয়া সদর; (ব্রাহ্মণবাড়িয়া জেলা)
* সুলতানপুর ইউনিয়ন, রাউজান; (চট্টগ্রাম জেলা) (রাউজান পৌরসভা প্রতিষ্ঠার ফলে বিলুপ্ত)
* সুলতানপুর ইউনিয়ন, রাজবাড়ী সদর; (রাজবাড়ী জেলা)
নোয়াপাড়া ইউনিয়ন

**নোয়াপাড়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* নোয়াপাড়া ইউনিয়ন, মাধবপুর; (হবিগঞ্জ জেলা)
* নোয়াপাড়া ইউনিয়ন, রাউজান; (চট্টগ্রাম জেলা)

## আরও দেখুন
* নওপাড়া ইউনিয়ন, কেন্দুয়া; (কেন্দুয়া, নেত্রকোণা)
* নওপাড়া ইউনিয়ন, দুর্গাপুর; (দুর্গাপুর, রাজশাহী)
* নওপাড়া ইউনিয়ন, নড়িয়া; (নড়িয়া, শরীয়তপুর)
* নওপাড়া ইউনিয়ন, মধুখালী; (মধুখালী, ফরিদপুর)
* নওয়াপাড়া ইউনিয়ন; (দেবহাটা, সাতক্ষীরা)
* নয়াপাড়া ইউনিয়ন; (আলীকদম, বান্দরবান)
* নোয়ারপাড়া ইউনিয়ন; (ইসলামপুর, জামালপুর)
বাগোয়ান ইউনিয়ন

**বাগোয়ান ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* বাগোয়ান ইউনিয়ন, মুজিবনগর; (মেহেরপুর জেলা)
* বাগোয়ান ইউনিয়ন, রাউজান; (চট্টগ্রাম জেলা)